รองนายกรัฐมนตรีและรัฐมนตรีว่าการกระทรวงสาธารณสุข ยืนยัน ไม่มีคนของกระทรวงสาธารณสุข หักค่าหัวคิว
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน ไม่มีคนของกระทรวงสาธารณสุข หักค่าหัวคิว นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าตรวจเยี่ยมเจ้าหน้าที่สาธารณสุข ที่ได้มาให้บริการฉีดวัคซีนไข้หวัดใหญ่ 4 สายพันธุ์ ให้คณะรัฐมนตรี ข้าราชการ เจ้าหน้าที่ และสื่อมวลชนประจำทำเนียบรัฐบาล โดยกล่าวถึงกรณีอีริค เจฟฟรีย์ โทพอล แพทย์โรคหัวใจชาวอเมริกัน ยกย่อง ไทยเป็น 1 ใน 5 ประเทศที่ประสบความสำเร็จในการควบคุมการแพร่ระบาดของโรคโควิด-19 ว่าเกิดจากการทุ่มเทของเจ้าหน้าที่สาธารณสุขและประชาชนที่ให้ความร่วมมือ ประกอบกับ ความพร้อมด้านเวชภัณฑ์ที่มีการสำรอง ตลอดจนการให้การดูแลชาวต่างชาติในประเทศไทยเป็นอย่างดี ทำให้ได้รับการสนับสนุนจากมิตรประเทศด้วย ทั้งหมดนี้ คือสิ่งที่ทำให้ไทยได้รับคำชื่นชมส่วนข้อเสนอของ นายพิพัฒน์ รัชกิจประการ รัฐมนตรีว่าการกระทรรวงการท่องเที่ยวและกีฬา เตรียมเสนอการผ่อนปรนด้านการท่องเที่ยวในประเทศ ในที่ประชุม ศบค. วันที่ 29 พฤษภาคมนี้ นายอนุทิน กล่าวว่า แม้จะมีการผ่อนปรนแต่ทุกอย่างจะต้องเน้นเรื่อง Mew Normal จนกว่าจะมีวัคซีน ซึ่งน่าจะมีข่าวดีขึ้นเรื่อย แต่เน้นย้ำ ไม่ประมาท การ์ดไม่ตกนายอนุทิน ยังชี้แจงกรณี บุคคลาการด้านสาธารณสุข เข้าไปเกี่ยวข้องกับการหักค่าหัวคิว จัดหาโรงแรม เพื่อเป็นสถานที่กักกันของรัฐ หรือ State Quarantine โดยยืนยันว่า ไม่มีเรื่องดังกล่าว แต่เบื้องต้นหากมีหลักฐานให้รีบส่งและแจ้งเบาะแสได้